KOMMISSIONEN FOR DE EUROPÆISKE FÆLLESSKABER 
K0M(93) 169 ende I i g udg. 
Bruxelles, den 21 . april 1993 
TILLÆGSRAPPORT TIL RAPPORT 
KOM(93) 109 ENDELIG UDG. FRA KOMMISSIONEN TIL 
RÅDET OM DE FREMSKRIDT, DER ER GJORT AF GRÆKENLAND, 
SPANIEN OG ITALIEN MED HENSYN TIL EFFEKTIV ANVENDELSE 
AF MÆLKEKVOTEORDNINGEN 
(pr. 16. april 1993) 
(forelagt af Kommissionen) 
- 2 -
INDLEDNING 
Ved dokument KOM(93) 109 (endelig udg.) af 9. marts 1993 forelagde 
Kommissionen sin rapport om de fremskridt, der pr. 5 marts 1993 var gjort af 
Grækenland, Spanien og Italien med hensyn til anvendelsen af 
mælkekvoteordningen, og det konkluderedes heri, at medens Spanien havde 
gjort alle de fremskridt, der med rimelighed kunne forventes, mod 
opfyldelsen af de betingelser, som Rådet den 21. maj fastlagde vedrørende en 
forøgelse af de samlede garantimængder, var yderligere fremskridt påkrævede 
for Grækenlands og Italiens vedkommende, navnlig i betragtning af den korte 
tid, som sidstnævnte havde haft til rådighed siden Rådets beslutning 
vedrørende dette land den 16. december 1992. 
På mødet den 17. marts 1993 vedtog Rådet den i bilag 1 anførte erklæring. 
Nærværende dokument er en rapport om de fremskridt, som Grækenland og 
Italien pr. 16. april 1993 har gjort mod opfyldelsen af de resterende 
betingelser, som blev fastlagt i konklusionerne i dokument KOM(93) 109 
endelig udg. Rapporten er baseret på de dokumenter, som de to medlemsstater 
har fremsendt, og på besøg, som Kommissionen har aflagt ved deres centrale 
og regionale myndigheder i perioden fra den 30. marts til den 16. april 1993 
(bilag 2). 
GRÆKENLAND 
Grækenland har siden den 5. marts 1993 gjort følgende fremskridt med hensyn 
til de enkelte betingelser: 
a) Der skal beregnes individuelle referencemængder på grundlag af 
leverancerne til opkøberne i 1991/92, og der skal fastsættes 
individuelle referencemængder for fedtindholdet. 
Ifølge Kommissionens bemærkninger har de græske myndigheder ændret deres 
procedure for fastsættelsen af de individuelle referencemængder og 
fedtindholdet, som nu baseres på mejeriernes fortegnelser over de 
faktiske leverancer og disses fedtindhold for året 1991/92. De 120 
berørte mejerier fremsendte disse oplysninger til de regionale 
landbrugsdirektorater inden den 10. april 1993, og samtidig underrettede 
de hver enkelt producent. 
b) Producenterne skal underrettes om de individuelle referencemængder, og 
opkøberne skal have oplysning herom. 
Pr. 10. april 1993 var alle de 30 000 berørte producenter af opkøberne 
blevet underrettet om deres individuelle referencemængder og fedtindhold 
for produktionsåret 1992/93. Det mælkeforvaltningsorgan, der er nævnt i 
næste afsnit, vil give underretning om øgede mængder for 1993/94, når 
forøgelsen af kvoterne er godkendt af Rådet. Underretningen vedrører kun 
leverancer til mælkeindustrien og omfatter ikke direkte salg til 
forbrugere, som myndighederne ønsker at begrænse. 
- 3 -
c) Der akal oprettes et centralt agentur, som udstyres på en sådan måde, at 
det kan kontrollere produktionstallene og opkrævningen af afgifterne. 
Loven om oprettelsen af mælkeforvaltningsorganet (ELOG) blev vedtaget af 
parlamentet den 17. marts 1993. Organet er sammensat af repræsentanter 
for landbrugsministeriet og finansministeriet, som det var krævet i 
rådets betingelser, og det har bl.a. kompetence til at forvalte 
kvoteordningen. Startkapitalen på 55 mio. DRA er bevilget af 
landbrugsministeriet. Formanden er blevet udpeget, og der er godkendt et 
personale på 14 personer. Forvaltningsorganet påbegyndte sit arbejde den 
1. april 1993 i Thessaloniki. 
d) Der skal indføres passende produktionsregistre både lokalt og centralt. 
Ansvaret for oprettelsen af et centralt register ligger hos det 
nyoprettede mælkeforvaltningsorgan, som modtager kopier af 
leveringsmeddelelser fra mælkeindustrien, og der er indgået en kontrakt 
med et eksternt organ om udviklingen af et datamatiseret 
overvågningssystem. De regionale direktorater er fortsat ansvarlige for 
tilsyn og kontrol. 
ITALIEN 
Italien har siden den 5. marts 1993 gjort følgende fremskridt med hensyn til 
de enkelte betingelser: 
a) Gennemførelsesforordningerne skal vedtages. 
Den 29. marts 1993 offentliggjorde landbrugsministeren i den italienske 
statstidende forskrifter, som omfattede de væsentligste 
gennemførelsesforanstaltninger, der var nødvendige for, at 
mælkekvoteordningen kunne anvendes fra den 1. april 1993, navnlig 
vedrørende fedtindholdet, bogføringskravene for opkøbere og producenter, 
procedurerne for producenter, der sælger til mere end én opkøber eller 
overdrager deres kvote, anerkendelsen af opkøbere og kontrollen med 
mælketransport. Retsakten med gennemførelsesbestemmelserne vil træde i 
stedet for disse forskrifter, når den er vedtaget af statsrådet. 
b) Producenterne skal underrettes om de individuelle referencemængder, og 
opkøberne skal have oplysning herom. 
De endelige individuelle referencemængder blev fastsat af AIMA den 
31. marts 1993 og meddelt til de regionale myndigheder, som offent­
liggjorde dem i regionale "bollettini". Hver enkelt af de 170 000 
producenter er ved anbefalet brev blevet underrettet om deres kvoter, 
såvel for leveringer som for direkte salg. Afsendelsen af disse 
underretninger blev afsluttet den 16. april 1993. 
Opkøberne modtager eksemplarer af de "bollettini", der indeholder 
oplysninger om kvoter. 
c) Der skal oprettes et centralt agentur med henblik på effektiv kontrol af 
erklæringerne og betalingen af afgifterne» 
Den 16. april 1993 fik det bestående centrale udbetalingsorgan, AIMA, af 
landbrugsministeriet overdraget ansvaret for og beføjelser til at 
overvåge mælkeproduktion og mælkeleverancer, at sikre koordineringen af 
den kontrol, der varetages af de regionale myndigheder, og at efterprøve 
at denne kontrol udføres korrekt. Denne afgørelse er udformet som 
foreslået af Kommissionen. 
AIMA har givet en edb-konsulent i opdrag at udarbejde et kontrolsystem 
for registrering og krydsrevision af oplysninger om produktion og 
leverancer, og det er meningen, at såvel de centrale som de regionale 
myndigheder skal have adgang hertil. 
AIMA har også anmodet et eksternt bureau, som er ansvarlig for 
efterprøvningen af det integrerede kontrolsystem, om at bistå det ved 
overvågningen af gennemførelsen af kvoteordningen. AIMA har i de seneste 
år med held anvendt sådanne eksterne bureauer til at styrke kontrollen 
med ansøgninger under EUGFL-støtteordninger for markafgrøder og tobak. 
KONKLUSIONER OG FORSLAG 
Grækenland og Italien har ligesom Spanien nu vedtaget de foranstaltninger, 
der er nødvendige for anvendelsen af mælkekvoteordningen, idet de i fuldt 
omfang har samarbejdet om at få Kommissionens krav opfyldt. 
Kommissionen finder det nu tilstrækkeligt godtgjort, at de betingelser for 
en korrekt anvendelse af ordningen i alle de tre nævnte medlemsstater i 
produktionsåret 1993/94, som fastlagdes af Rådet den 21. maj og 16. december 
1992, er blevet opfyldt. 
Det er imidlertid vigtigt, at foranstaltningerne også anvendes i praksis. 
Kommissionen vil nøje følge gennemførelsen i produktionsåret 1993/94 af de 
forholdsregler, der er truffet for at kontrollere, at foranstaltningerne 
virker efter hensigten, at alle de i den tidligere rapport anførte 
forpligtelser opfyldes, og navnlig at afgiften virkelig opkræves i alle 
tilfælde. Den vil som foreslået forelægge Rådet en yderligere rapport i 
marts 1994. 
Kommissionen kan således konkludere, at de påtænkte forøgelser af 
garantimængderne for mælkeleverancer foreløbigt kan tildeles hver af de tre 
medlemsstater for produktionsåret 1993/94, og den vil i marts 1994 fremsætte 
forslag om, hvorvidt de forøgede kvoter fortsat bør gælde i 1994/95 og de 
efterfølgende år. 
- 5 -
På baggrund af ovennævnte konklusioner bør artikel 3, stk. 2, i det ændrede 
forslag til Rådets forordning om en tillægsafgift på mælk og mejeriprodukter 
(dok. KOM(93) 109 endelig udg., s. 16) affattes således: 
"2. Følgende samlede mængder fastsættes uden at foregribe en eventuel 
revision i lyset af den generelle markedssituation og særlige forhold i 
visse medlemsstater: 
Medlemsstat Leverancer (t) Direkte salg (t) 
Belgien 2 919 720 
Danmark 4 427 830 
Tyskland(l) 27 549 481 
Grækenland 625 985 
Spanien 5 200 000 
Frankrig 23 362 797 
Irland 5 199 358 
Italien 9 212 190 
Luxembourg 266 499 
Nederlandene 10 906 664 
Portugal 1 743 420 
Det Forenede Kongerige 14 112 504 373 193 
951 
150 038 
4 528 
366 950 
732 824 
15 210 
717 870 
951 
102 307 
118 580 
392 868 
(1) heraf 6 157 620 t til leverancer til opkøberne i de nye tyske delstater 
og 58 801 t til direkte salg i de nye tyske delstater. 
De samlede mængder, der er angivet for Grækenland, Spanien og Italien, 
er fastsat for perioden 1993/94." 
BILAG 1 
RÅDETS ERKLÆRING 
Rådet erklærer, at det, når det træffer endelig afgørelse om kvoterne for 
1993/94, tillige vil træffe en afgørelse i overensstemmelse med dets 
konklusioner af 21. maj 1992 om Kommissionens forslag om en tillægskvote for 
Spanien, (dok. COM(93) 109 endelig udg.) 
Rådet vil, under iagttagelse af sine konklusioner af 21. maj 1992 og 
17. december 1992 endvidere træffe afgørelse om en tillægskvote for Italien 
og Grækenland på grundlag af en rapport og forslag fra Kommissionen, samt om 
andre spørgsmål, der er blevet rejst af delegationerne. 
BILAG 2 
BESØG I GRÆKENLAND OG ITALIEN 
SIDEN DEN 5. MARTS 1993 
GRÆKENLAND: 
1. og 2. april 1993: Athen: 
14. til 16. april 1993: Athen: 
Thessaloniki; Landbrugsministeriet og 
DIDAGEP 
Landbrugsministeriet 
Regionalt direktorat, ELOG og 
et mejeri 
ITALIEN 
30. til 31. marts 1993: Rom: 
13. til 16. april 1993: Milano og 
Bergamo : 
Rom: Landbrugsministeriet og AIMA 
Myndigheder for regioner og 
provinser samt 2 mejerier 
Landbrugsministeriet, AIMA og 
producenter 
1-

ISSN 0254-1459 
KOM(93) 169 endelig udg. 
DOKUMENTER 
DA 03 
Katalognummer : CB-CO-93-200-DA-C 
ISBN 92-77-55084-8 
Kontoret for De Europæiske Fællesskabers Officielle Publikationer 
L-2985 Luxembourg